b'\n_START_ARTICLE_\nFranc \xc4\x8cerne (veterinar)\n_START_SECTION_\n\xc5\xbdivljenje in delo\n_START_PARAGRAPH_\nDiplomiral je 1955 na Veterinarski fakulteti v Zagrebu ter 1965 doktoriral na ljubljanski Biotehni\xc5\xa1ki fakulteti. Strokovno se je izpopolnjeval v ZDA in Nem\xc4\x8diji. Leta 1956 se je zaposlil na Veterinarskem zavodu Slovenije in bil tu med drugim vodja osemenjevalnega centra, od 1972 pa vi\xc5\xa1ji znanstveni svetnik. Leta 1984 je bil izvoljen za izrednega profesorja na oddelku za veterinarstvo na ljubljanski Biotehni\xc5\xa1ki fakulteti; v letih 1990\xe2\x88\x921996 pa je bil tam redni profesor._NEWLINE_\xc4\x8cerne je leta 1959 v Jugoslaviji uvedel umetno osemenjevanje pra\xc5\xa1i\xc4\x8dev, pozneje v prakso uvedel nove metode osemenjevanja in zgodnje ugotavljane brejosti ter preventivo plodnostnih motenj pra\xc5\xa1i\xc4\x8dev. Ukvarjal se je tudi s transplantacijo in konzerviranjem zarodkov pri pra\xc5\xa1i\xc4\x8dih.'